open-index/open-wikipedia-markdown huggingface dataset:
Blanka sinapo

eta|blanka sinapo
**Blanka sinapo** (*Sinapis alba* L., sinonime *Brassica alba* L.) apartenas al planta familio brasikacoj (*Brassicaceae*) kaj ties grajnoj estas uzataj kiel spicaĵa bazmaterialo por  mustardo. La epiteto "blanka" aludas je la blankaj grajnoj.

## Priskribo 
La unujara herboplanto povas kreski ĝis alto de 120&nbsp;cm. Sur ties randaj, disbranĉiĝantaj tigoj sidas la dentaj, malglate vilaj, entranĉitaj folioj. La planto floras en junio-julio en Mez-Eŭropo, havas multajn flavajn florojn (el kvar petaloj) en loza grapolo.

La frukto estas 3–4&nbsp;mm dika guŝo, kiu estas pajloflava, vila ĉe maturiĝo, ĝibaĵa ĉe grajnoj. Unu guŝo entenas 3-6 hel-flavajn grajnojn. La milgrajna maso estas 4-5 gr. La maturiĝintaj grajnoj enhavas proteinon, 30% da grasa oleo kaj de 2 ĝis 2,5% da glikozido sinalbino.

## Uzo 
Oni ĝenerale konas ĝin pro ties uzo por produktado de mustardo. La verdaj plantoj estas uzeblaj antaŭ la florado kiel furaĝo por bestoj. Kiel rapidkreska planto, oni uzas ĝin kiel verdan sterkon por la grundo. La disbranĉiĝantaj radikoj de la sinapo postlasa iomete lozan grundon.

## Kultivado 
La blanka sinapo ŝatas la sunajn ĝis duonombrajn lokojn; plej bone kreskas sur humusaj, kalkaj grundoj. Oni povas semi ĝin de marto ĝis majo, je distanco de 10–20&nbsp;cm, en humidan grundon. Tiukaze oni povas rikolti la grajnojn en julio-aŭgusto.

### Damaĝantoj kaj malsanoj
Damaĝantoj estas la grunda pulo (terpulo), kaj la blanka muŝo (blankomuŝo), planta malsano estas tigoputriĝo.

Kategorio:Brasikacoj
Kategorio:Palearktisa flaŭro
Kategorio:Kuracplantoj
Kategorio:Spicoj
Sámuel Kaposi Juhász

**KAPOSI Sámuel** (kapoŝi ŝa:muel) estis hungara reformita teologo, instruisto, astronomo naskita en Rimaszombat en 1660 kaj mortinta en Gyulafehérvár la 23-an de junio 1713.

## Biografio 
Sámuel Kaposi studis en universitatoj de Utrecht en 1683, en Lejdeno en 1685, denove en 1686 Utrecht. Li revenis Transilvanion kiel doktoro pri teologio en 1688. De 1689 li estis instruisto de la reformita lernejo rifuĝinta el Sárospatak al Gyulafehérvár. Li postrestis plurajn manuskriptojn precipe pri astronomio (*Epitome astronomie*; *Calendariographie*; *Tractatus mathematicus*).

## Verkoj 
* *De desertione spirituali* (Utrecht, 1683);
* *Memoriale hebraicum* (Claudiopoli, 1698).

## Fonto 
* Magyar Életrajzi Lexikon

Kaposi, S.
Kaposi, S.
Kaposi, S.
Kategorio:Transilvaniaj hungaroj
Avangarda ĵazo

**Avangarda ĵazo** estas, simplavorte, libera ĵazo en regula formo (muzikpecoj, strofoj), regula ritmo kaj regula tempo. Aliaj muzikeroj kiel melodio kaj akordoj estas relative liberaj. En partoj de muzikpecoj, t.n. liberaj pasaĵoj, ankaŭ formo, ritmo aŭ tempo fariĝas liberaj. 

La vorto avangarda ĵazo ekzistas ekde la 1950-aj jaroj, akiris tamen ekde proksimume 1990 novan kaj pli fiksan signifon. Ekde la tute senliga libera ĵazo de la 1960-aj jaroj proksimume 1980 per libera funko, lige kun muzikistoj kiel James Blood Ulmer (gitaro) kaj Ronald Shannon Jackson (frapinstrumentaro), unuaj pli konataj interŝtupoj de ligita kaj malligitaj ĵazstiloj. En libera funko eksonis libera melodio kaj akordoj super malmola, fiksa ritmo, kia aperas en funko,  la tre malmola kaj malmilda muzikstilo de nigrusona deveno en la 1960-aj jaroj, kiu postsekvis la stilon de soulo. Proksimume 1990 estis sonregistrata vasta stilspektro de variaj bandoj en la tiam nova Novjorka koncertejo *Knitting Factory* (vidu ankaŭ: John Zorn), surmerkatigitaj kiel sondisko aŭ lumdisko. Tio okazis tutmonde tiel sukcesa, ke oni serĉis novan nomon por ĉi tiu nova stilkampo, kiu komence aperis kiel *miksaĵo*. 

Du tendencoj atingis pli altan gravecon: la pli libera, por kiu la supre difinita nomo avangarda ĵazo dumtempe venkis; same kiel tendenco baziĝanta sur jidaj muzikeroj  (klezmero), kiu alvenis al tute aparta mondvasta sukceso kaj per tio fariĝis fiksa koncepto. La nomo avangarda ĵazo tamen ĉiam restis iomete malstabila, krome enkutimiĝis por ĉi tiu ĵazstilo la nomo *eksperimenta ĵazo*. Eĉ tria tendenco komencis: la enigo de komputilo je bandkoncertoj anstataŭ muzikisto kiel kvazaŭa „muzikisto“. Tiaj ideoj komence estas ja ankaŭ karakterizaj por avangarda ĵazo, tamen la fino de tiaj evoluoj ne plu estas antaŭvidebla kaj per tio ankaŭ ne la ekesto de novaj stiloj kaj nomoj.

Kategorio:Stiloj de ĵazo
Mezo de Eŭropo

eta|Mezo de Eŭropo, *Mittelpunkt Europas*, proksime de monto *Dyleň / Tillenberg*.

Depende de difino la **geografia mezo de Eŭropo** povas troviĝi en la jenaj lokoj:
* en Ĉeĥio
** geodezie mezurita en municipo Číhošť proksime de Ledeč nad Sázavou (distrikto Havlíčkův Brod)
** en la vilaĝo *Břežany nad Ohří*, parto de la komunumo Budyně nad Ohří (germane *Budin an der Eger*)
** monteto Kohout apud Benešov nad Černou (distrikto Český Krumlov)
** punkto, oriente de la urbeto *Kouřim* kaj norde de la vilaĝo *Toušice* en la distrikto Kolín – ĝi estas ja tiel markata, sed fakte temas nur pri trarompo de la 50-a paralelo kaj la 15-a meridiano, , por kiu estas kalkulataj ĉiuj astronomiaj aperaĵoj en Ĉeĥio
** monteto Melechov ĉe Havlíčkův Brod
** ĉe Třebíč
** ĉe Znojmo
** ĉe Žďár nad Sázavou
** en Brno sur la loka monto *Zelný trh*

* en Germanio
** *Mittelpunkt Europas* (Germanio) en Neualbenreuth tri metroj de la ŝtatlimo kun Ĉeĥio proksime de monto monto *Dyleň / Tillenberg*, laŭ kalkuloj jam de 1591 kaj 1862
** en Hildweinsreuth apud Flossenbürg (Bavario)
** en Kleinmaischeid apud Neuwied en Rejnlando-Palatinato (mezo de Eŭropa Unio post disvastigo en la jaro 2004)

* en pluaj landoj
** preĝejo de sankta Johano sub municipo Krahule nsuper Kremnické Bane apud Kremnica (Slovakio)
** apud vilaĝo Dilove ĉe urbo Raĥiv (Ukrainio, Transkarpata provinco)
** Suchowola (en nordorienta Pollando, laŭ kalkulo jam de 1775)
** en municipo Purnuškės apud Vilnius (Litovio), proksimume 26 km de la urbo, kiun sciencistoj de la *Institut Géographique National*, la nacia geografia instituto de Francio, laŭ siaj kalkuloj dum la jaro 1989 elkalkulis la mezo de Eŭropo - tie situas "Eŭropa parko", pri kiu ekzistas aparta vikipedia artikolo
** lago Ŝo, (Belorusio, Vicebska regiono)

## Problemo de la difino 
eta
La demando restas la difino de **la mezo de Eŭropo** mem. Ĉiu el la pli supre menciitaj lokoj povas eliri el alia difino. Tio povas esti punkto, kiu havas la plej malgrandan distancon de la plej malproksima punkto de la surfaco de Eŭropo. Tio povas esti loko, kiu havas plej proksime al ĉiuj maroj, lavantaj la bordojn de Eŭropo. Kaj dependas de tio, ĉu ni alkalkulos al Eŭropo ankaŭ ties insulojn. Kelkaj difinoj por Eŭropo ekzemple ne konsideras Rusion, ĉar ĝia ŝtata teritorio situas kaj en Eŭropo kaj en Azio, do ne plene en Eŭropo samkiel la ŝtata teritorio de Turkio. 

## Eksteraj ligiloj 
* Kie estas la mezo de Eŭropo?
* Kie en Ĉeĥio situas la mezo de Eŭropo?

Kategorio:Geografio de Eŭropo
Kategorio:Kartografio
Kategorio:Vilno
János Karácsonyi (episkopo)

**KARÁCSONYI János** [kara:ĉonji ja:noŝ] estis hungara titulara episkopo, historiisto, universitata profesoro, ano de MTA (k. 1896, o. 1904) naskita en Gyula la  kaj mortinta en Oradea la .

## Biografio 
János Karácsonyi finis teologion en Universitato de Budapeŝto, oni ordinis lin pastro en 1882. Li estis instruisto en la episkopa liceo de Nadjvarado pri eklezihistorio kaj eklezijuro, en 1904–1905 li estis profesoro pri religia doktrino en la universitato de Budapeŝto, poste kanoniko en Nagyvárad, de 1923 titulara episkopo.

## Verkoj 
* *Magyarország és a nyugati nagy egyházszakadás* (Nagyvárad, 1885);
* *Szt. Gellért élete és művei* (Bp., 1887);
* *Békés vármegye története* (I–III., Gyula, 1896);
* *Az aranybulla* (Bp., 1899);
* *A magyar nemzetségek a XIV. század közepéig* (I–III. Bp., 1900–01);
* *A hamis, hibáskeletű és keltezetlen oklevelek jegyzéke 1400-ig* (Bp., 1902);
* *Szent István király élete* (Bp., 1904).

## Fonto 
* Magyar Életrajzi Lexikon

Kategorio:Hungaraj episkopoj
Kategorio:Hungaraj historiistoj
Kategorio:Hungaraj akademianoj
Kategorio:Transilvaniaj hungaroj
Fendosono

**Fendosono** aŭ **plursono** estas en muziko la samtempa sonado de pli ol unu sonoj sur unu instrumento. Tiuj kromaj sonoj estas genereblaj per certaj pren- aŭ blovteknikoj (resp. la enigo de aĵoj en klavarinstrimentojn).

Akustike ili reiras sur kombinaj efektoj (diferenco- kaj sumotonoj) de la pokaze partoprenantaj parto-osciloj de sono. Ekzemple je multaj blovinstrumentoj estas eble, generi plurajn tonojn samtempe, ekblovante tutnormale iun tonon kaj samtempe kantante en la buŝaĵon alian tonon. Ĉe malsamaj ludataj kaj enkantataj tonoj ekestas supratonoj, kiuj estas tiel forte eksonas, ke ekestas eĉ akordoj; en populara muziko tiajn teknikojn komence evoluigis flutistoj kiel Roland Kirk kaj Ian Anderson (konataj de Jethro Tull). En Nova Muziko tiaj teknikoj estis enkondukataj preskaŭ samtempe kaj enigitaj en komponaĵojn. Ekzemple la hobojisto Heinz Holliger uzis fendosonon en la komponaĵo „Siebensang“ (1966/1967) por kantvoĉoj, hobojo, laŭtparolilo kaj orkestro kaj ĉefe en „Studie über Mehrklänge“ (1971) por sola hobojo.

Por la generado de sumaj kaj diferencaj tonoj en blovinstrumentojn ĉefe estas decida la osciladmaniero de la aerkolono en la interno de sontubo kaj buŝaĵo. Latunblovistoj kiel Albert Mangelsdorff, Vinko Globokar aŭ Michel Godard (sed ankaŭ flutistoj) produktas plursonojn plejofte per samtempa kantado kaj ludado de malsamaj tonaltoj kaj per la kombinotonoj rezultantaj el tio, lignoblovistoj kiel Theo Jörgensmann uzas por tio kutime apartajn almetoteknikojn kaj ŝanĝojn de la ekblovopremo (preterblovado) samkiel apartajn prenteknikojn. Sonoj generitaj per ĉi tiuj teknikoj dependas altgrade de la akustikaj ecoj de ĉiu instrumento, sed ankaŭ tiuj de ĝia ludanto (ekz. formo kaj mezuro de la gorĝo).

## Vidu ankaŭ 
* Preparita piano
* Moodswinger
* John Cage
* Flaĝolettono

Kategorio:Muzika praktiko
Kategorio:Muzikaj teknikoj
Prizono Abu Salim

**Prizono Abu Salim** estas  super-sekureca malliberejo en Tripolo, Libio, kiu ofte estas priskribita kiel "fifama", fare de homrajtaj aktivistoj kaj aliaj observantoj. La internacia organizaĵo Amnestio Internacia  postulis  sendependan enketon pri mortoj, kiuj okazis tie en 1996. Tiu okazaĵo estas referencita de Amnestio Internacia kaj aliaj novaĵkomunikiloj kiel la Abu Salim-prizona masakro. Human Rights Watch opinias, ke 1.270 enprizonigitoj estis mortigitaj kaj nomas la malliberejon loko de skandalaj homrajtaj malobservoj.

Abu Salim
Kategorio:Tripolo
Kategorio:Historio de Libio
Vysoká (distrikto Svitavy)

Municipo **Vysoká** situas en Ĉeĥio, regiono Pardubice, distrikto Svitavy, en subregiono Malá Haná, en natura parko Bohdalov-Hartínkov, 9&nbsp;km nordoriente de urbo Jevíčko. Vivas ĉi tie  ().

## Historio 
La vilaĝeto estis fondita en la jaro 1720 de posedanto de sinjorejo Biskupice, Wilhelm Adalbert Kolowrat el Liebstein. Origine ĉi tie estis mastruma korto "Na Vysoké, kiun oni disparceligis en 15 partojn kaj koloniigis ilin.

La loĝantaro vivtenis sin per agrikulturado sur ŝtonplena malproduktiva grundo. Antaŭ la Dua Mondmilito en la vilaĝo estis nur ĉeĥa loĝantaro. Pro tio ĝi dum la Dua Mondmilito apartenis al t.n. Protektorato Bohemio kaj Moravio. Germane ĝi nomiĝis Wysoka aŭ Wissoka.

## Loĝantaro 
## Interesaĵo 
En la jaro 2010 la komunumo havis nur 36 loĝantojn, sed en ĝia katastra distrikto estis 64 privataj kabanoj por semajnfina ripozado. Malgraŭ malgranda, la vilaĝo fieras per sia blazono: En la supra duono estas rekten galopanta ĉevalo kaj en la malsupra estas bildigita plugilo.

## Vidindaĵoj 
### Kapeloj 
En Vysoká estas kapelo de Sankta Triunuo el la jaro 1867 kaj ankaŭ en Trpín estas kapelo.

### Kruco 
Ĉe la kapelo en centro de Vysoká troviĝas kruco el la jaro 1855.

## Vidu ankaŭ 
* Listo de municipoj en Ĉeĥio kun la plej malalta nombro de loĝantoj

## Pluaj fotoj 

Socha Panny Marie na návsi, Vysoká, okres Svitavy.jpg|Statuo de Virgulino Maria en vilaĝplaco
Kříž na konci obce Vysoká ve směru na Trpín, okres Svitavy.jpg|Kruco fine de la municipo direkte al Trpín
Kříž severně nad obcí, Vysoká, okres Svitavy.jpg|Kruco norde super la municipo
Kříž u polní cesty mezi obcemi Hartinkov a Vysoká, okres Svitavy.jpg|Kruco ĉe kampa vojo inter municipoj Hartinkov kaj Vysoká
Přírodní park Bohdalov-Hartinkov, okres Svitavy (08).jpg|Kabana regiono
Přírodní park Bohdalov-Hartinkov, okres Svitavy (20).jpg|Naturparko Bohdalov-Hartinkov

## Eksteraj ligiloj 
* Oficiala paĝaro de mikroregiono Moravská Třebová kaj Jevíčko 

Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Zábřeha montetaro
Abu Simbel

----

**Abu Simbel** (ankaŭ **Abu Simbal**, **Ebsambul** aŭ **Isambul**, arabe أبو&nbsp;سمبل, latinliterigo *Abū Simbal *) estas loĝloko en la egiptia parto de la historia regiono Nubio, proksimume 240 kilometrojn sude de la urbo Asuano. La moderna loĝloko, kiu laŭ stato de la jaro 2012 nur havis iom pli ol 2600 loĝantojn, konatas pro la ĉi tie en la 13-a jarcento a.K. starigitaj du rokaj temploj de la antikva Egipta Imperio, konstruitaj dum la regotempo de la faraono Ramseso la 2-a el la 19-a dinastio de la "Nova Imperio" de antikva Egiptio.

250px|eta|maldekstra|centre de la loĝloko Abu Simbel

## Referencoj 
Kategorio:Urboj de Egiptio
Kategorio:Arkeologiaj lokoj en Egiptio
Kategorio:Mondaj heredaĵoj en Egiptio
Kategorio:Monumentoj en Egiptio
Kategorio:Egiptaj temploj
Kategorio:Naserlago
Milan Antal

Li laboris en la observatorio Skalnaté Pleso (Norde de Vysoké Tatry,
Slovakio), la stacio de Piszkéstető (Hungario) kaj la observatorio de
Piwnice (Pollando), el kie li malkovris 17 numerotitajn asteroidojn.

Li ekvidis 72 aliaj asteroidojn, sed tiuj-ĉi estis perditaj pro manko de observoj,
kaj estis remalkovritaj pli malfrue de aliaj.

La asteroido 6717 Antal
estis tiel nomita en lia honoro.

## Notoj kaj referencoj 
## Vidu ankaŭ 
* :Kategorio:Malkovrita de Milan Antal

## Eksteraj ligiloj 
*  Objavy Milana Antala, (Malkovroj de Milan Antal)

Kategorio:Slovakaj astronomoj
Kategorio:Malkovrintoj de asteroidoj
1792 Reni

'*1792 *Reni''''' estas asteroido de la asteroida zono.

## Malkovro 
Ĝi estis malkovrita la  de la rusa astronomino Ljudmila Ivanovna Ĉerniĥ elde la Krimea astrofizika observatorio de Nauĉno en tiama Sovetunio (nun en Rusio).

## Nomo 
Ĝi ricevis la nomon de la ukraina urbo Reni.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Ljudmila Ivanovna Ĉerniĥ
Kategorio:Astronomiaj objektoj malkovritaj en 1968
Placo Perlo

eta|La monumento antaŭ tagoj de ties detruo, kun tendumejoj de la protestintoj en la antaŭfono.
La **Placo Perlo** estas trafikcirklo en Manamo, Barejno, iam kun monumento en ties centro. Tiu - videbla sur la foto - monumento estis detruata kiel venĝo kontraŭ la protestoj de la ŝijaismaj kaj aliaj demokratiaj movadoj. La areo estas eponime nomata **Trafikcirklo Perlo**. La monumenton en la mezo konsistigis ses doŭo-"veloj" etendiĝanta al la ĉielo, kun perlo ĉepinte. La ses veloj simbolizis la ses arabajn landojn de la Persa golfo, kaj la perlo la unuecan heredaĵon. La placo situas en la financa distrikto de Manamo.

La placo estis en februaro de 2011 loko de la protestoj de Barejno en 2011.

Perlo
Kategorio:Manamo
Kid Ory

**Edward „Kid“ Ory** (25-an de decembro 1886 en LaPlace, Luiziano; 23-an de januaro 1973 sur Havajo, entombigita en Nov-Orleano) estis Usona muzikisto.

## Vivo kaj agado 
Post sia muzikista komenco kiel Banĝoludisto kaj provoj per korneto li fariĝis stilforma trombonisto de la novorleano-ĵazo. Unuajn profesiajn prezentojn li faris jam en la aĝo de preskaŭ dek jaroj. Li ludis la stiltipan polifonion, je kiu la glittuba trombono ritme kontrastas kaj akompanas la melodio-liniojn de la trumpeto per mallongaj frazoj; tipaj estas jen la anakruzaj glitsonoj.

dekstra|eta|Ĉi tiu domo ĉe *Jackson Avenue* en Nov-Orleano estis en la 1910-aj jaroj la loĝejo de Ory.

Ekde 1912 ĝis 1919 li estris la plej popularan bandon en tuta Nov-Orleano. Multaj muzikistoj de la malnova ĵazo ludis tiutempe kun Ory, inter ili King Oliver, juna Louis Armstrong, kiu anstataŭis Oliver, Johnny Dodds, Sidney Bechet kaj Jimmie Noone.

En 1919 Ory transloĝiĝis laŭ konsilo de sia kuracisto en la pli varma Kalifornion. Kune kun aliaj muzikistoj el Nov-Orleano li tiam ludis sub la nomo „Kid Ory’s Creole Orchestra“ ĉe la usona okcidenta marbordo. En 1922 ĝi estis la unua nigrula bando, kiu eldonis sondiskon (tamen sub la kaŝnomo „Spike’s Seven Pods of Pepper Orchestra“), interalie kun komponaĵoj kiel „Ory’s Creole Trombone“ kaj„Society Blues“.

En 1925 Ory transloĝiĝis al Ĉikago kaj ludis tie regule kun King Oliver, „Hot Five“ kaj „Hot Seven“ de Louis Armstrong, Jelly Roll Morton kaj kelkaj aliaj bandoj el la ĉirkaŭaĵo, ekz. ĉe Boyd Atkins. Dum la Granda Depresio Ory plejparte retiriĝis de la muzikscenejo kaj entreprenis kun sia frato kokobredejonfarm. Kadre de la Diksilando-revivigo de la 1940-aj jaroj li revivigis sian „Creole Orchestra“ en 1943 kaj aktivis kiel muzikisto je koncertoj kaj sonregistraĵoj ĝis sia finfina retiriĝo el la muziko en la jaro 1966.

## Gravaj komponaĵoj 
* Muskrat Ramble
* Ory’s Creole Trombone

Kategorio:Usonaj ĵaztrombonistoj
Iskenderuna golfo

La **Iskenderuna golfo** (, ankaŭ Aleksandreta golfo) estas golfo en la orienta Mediteraneo, ĉe la suda marbordo de Turkio proksime de la landlimo kun Sirio. La orienta marbordo de la golfo apartenas al la turka provinco Hatay, kie troviĝas la urbo İskenderun (ankaŭ Aleksandreto), kaj la norda marbordo apartenas al la provinco Adana.

Kategorio:Golfoj en Turkio
Opočno (apartigilo)

Nomon **Opočno** havas pli da municipoj:
* Opočno – urbo en distrikto Rychnov nad Kněžnou
* Opočno (distrikto Louny) – municipo en distrikto Louny
* Opočno (Trusnov), parto de municipo Trusnov en distrikto Pardubice
János Karácsony (apartigilo)

**KARÁCSONY János** [karaĉonj janoŝ] estas la nomo de hungaraj personoj
* János Karácsonyi (episkopo), 1858-1929, historiisto, universitata profesoro 
* János Karácsony (pentristo), 1899-1974
* János Karácsony (fizikisto), 1945-
* János Karácsony (gitaristo), 1951-  el muzika grupo Locomotiv GT
1793 Zoya

'*1793 *Zoya''''' estas asteroido de la asteroida zono.

## Malkovro 
Ĝi estis malkovrita la  de la rusa astronomino Tamara Miĥajlovna Smirnova elde la Krimea astrofizika observatorio de Nauĉno.

## Nomo 
Ĝia nomo honoras Zoja Kosmodemjanskaja, soveta rezistantino ekzekutita de la nazioj en 1941.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Tamara Miĥajlovna Smirnova
Kategorio:Astronomiaj objektoj malkovritaj en 1968
1794 Finsen

'*1794 *Finsen''''' estas malgranda malhela asteroido de la asteroida zono.

## Malkovro 
Ĝi estis malkovrita la  de la astronomo Jacobus Albertus Bruwer elde la observatorio de Hartbeespoort, en Sud-Afriko.

## Nomo 
Ĝia nomo honoras la sud-afrikan astronomon William Stephen Finsen.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 1970
1795 Woltjer

'*1795 *Woltjer'''* estas malgranda malhela asteroido de la asteroida zono, ano de la Dora familio.

## Malkovro 
Ĝi estis fotita la 24-an de septembro 1960 de la usona astronomo Tom Gehrels per la Schmidt-teleskopo de 48 coloj (122&nbsp;cm) de la Observatorio de la Monto Palomar en la kadro de la *Palomar–Leiden survey''.

Ĝi estis malkovrita de la geedzoj Cornelis Johannes van Houten kaj Ingrid van Houten-Groeneveld, de la observatorio de Leiden, post ekzameno de la  senditaj en Nederlandon.

## Nomo 
Ĝia nomo honoras la nederlandan astronomon Jan Woltjer.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Cornelis Johannes van Houten
Kategorio:Malkovrita de Tom Gehrels
Kategorio:Malkovrita de Ingrid van Houten-Groeneveld
Kategorio:Malkovrita de Palomar–Leiden survey
Kategorio:Astronomiaj objektoj malkovritaj en 1960
1796 Rigo

**1796 Rigo** estas mezgranda malhela asteroido de la ekstera asteroida zono.

## Malkovro 
Ĝi estis malkovrita la  de la rusa astronomo Nikolaj Stepanoviĉ Ĉerniĥ elde la Krimea astrofizika observatorio de Nauĉno.

## Nomo 
Ĝi ricevis la nomon de Rigo, ĉefurbo de Latvio (tiame soveta respubliko).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Rigo
Kategorio:Malkovrita de Nikolaj Stepanoviĉ Ĉerniĥ
Kategorio:Astronomiaj objektoj malkovritaj en 1966
Jenaz (komunumaro)

La **komunumaro Jenaz** ĝis la 31-a de decembro 2015, kiam efikis organiza reformo, estis administra unuo de Kantono Grizono kaj parto de la distrikto Prättigau/Davos. La distrikto ekde la komenco de 2017 nomiĝas regiono *Prättigau/Davos*, sed krome identas al la antaŭa distrikto. La komunumaro havis  loĝantojn la 31-an de decembro 2009 sur areo de  kvadrataj kilometroj, kio rezultigas loĝdenson de  loĝantoj/km². Ĝia ĉefloko estis la samnoma komunumo Jenaz.

## Geografio 
La komunumaro Jenas situas norde de la montoĉeno *Hochwang*, kies kresto estas ĝia suda limo. En nordo ĝi etendiĝas ĝis la bordo de la rivero Landquart.

## Komunumoj de la komunumaro Jenaz 
La komunumaro Jenaz konsistas (stato en 2011) el 3 komunumoj, el kiuj Jenaz estas la plej granda. Jen la listo:

## Historio 
La komunumaro Jenaz estis kreita 1851 kadre de la tiama leĝo pri la nova administra ordo de Kantono Grizono. Ĝis 1985 la komunumaro Jenaz apartenis al la distrikto Oberlandquart. Kun efiko de la 1-a de januaro 1986 la komunumaro Jenaz estis integrita al la distrikto Prättigau/Davos. En la jaro 2000 en Jenaz estis inaŭgurita lerneja centro kun sekundara lernejo por la tuta komunumaro.

## Notoj kaj referencoj 
## Eksteraj ligiloj 

!
1797 Schaumasse

'*1797 *Schaumasse''''' estas malgranda asteroido de la asteroida zono.

## Malkovro 
Ĝi estis malkovrita la  de la franca astronomo André Patry elde la Observatorio de Nico.

## Nomo 
Ĝia nomo honoras la francan astronomon Alexandre Schaumasse.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de André Patry
Kategorio:Astronomiaj objektoj malkovritaj en 1936
1798 Watts

'*1798 *Watts''''' estas malgranda tre hela duopa asteroido de la asteroida zono.

## Malkovro 
Ĝi estis malkovrita la  en la kadro de la Indianaa Programo pri la Asteroidoj elde la Observatorio Goethe Link, apud Broklino en Indianao (Usono).

## Nomo 
Ĝi estis nomita en memoro de la usona astronomo Chester Burleigh Watts (1889–1971).

## Ecoj 
Ĝia spektra klaso "S" indikas "ŝtonan" asteroidon, konsistanta ĉefe el silikatoj de fero kaj de magnezio.

## Satelito 
Ĝia satelito estis malkovrita la  de D. Pray, P. Pravec, H. Kucakova, J. Vrastil, K. Hornoch, P. Kušnirák, W. Cooney, J. Gross, D. Terrell, B. Flanagan, B. Pellerin kaj J. Oey uzinte observojn de lumaj kurboj elde diversaj observatorioj, anoncita la .

Tiu satelito havas diametron de 1.61 ± 0.14&nbsp;km, orbitan  taksata je 15&nbsp;km kaj  de 1,123 tago (26,95 horoj). La rotacia periodo de la satelito estas ankoraŭ nekonata.

## Eksteraj ligiloj 
* 
* 
* 
*  (1798) Watts; el la paĝaro de Wm. Robert Johnston

Kategorio:Asteroidoj de la ĉefa zono
Kategorio:Kelkopaj asteroidoj
Kategorio:Malkovrita de Indiana Asteroid Program
Kategorio:Astronomiaj objektoj malkovritaj en 1949
Blatná Polianka

**Blatná Polianka,** hungare **Sárosmező** [ŝAroŝmezO] estas malgranda vilaĝeto kaj municipo en Slovakio.
300px|eta|Blatná Polianka situas en la plej griza parto

## Geografio 
Blatná Polianka situas sur ebenaĵo laŭ rojo, laŭ traira flankovojo. Sobrance troviĝas je 10&nbsp;km-oj.

## Historio 
La unua mencio okazis pri la vilaĝo en 1417. En 1670 etaĝa bieno-centro menciiĝis tie. Ĝis 1899 la oficiala hungara loknomo estis *Sáros-Polyánka,* poste ĝi ricevis plenan hungaran nomon pro la hungariga politiko. En 1910 laŭ la popolnombrado vivis en Sárosmező 452 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Ung, al distrikto de Szobránc, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Blatná Polianka 182 homoj, (escepte unun ĉiuj slovakoj). Vilaĝservoj estas biblioteko kaj futbalejo.

## Vidindaĵoj 
## Eksteraj ligiloj 
* Blatná Polianka sur mapo de Slovakio

## Fontoj 
* Angla kaj hungara Vikipedioj

Kategorio:Municipoj en distrikto Sobrance
Laret

**Laret** estas la nomo de la sekvantaj lokoj:

* **Laret (Davos)** estas parto de la komunumo Davos en la samnoma komunumaro en la distrikto Pretigovio/Davos en Kantono Grizono en Svislando.

* **Laret (Samnaun)** estas parto de la komunumo Samnaun en la komunumaro Ramosch en la distrikto Eno en Kantono Grizono en Svislando.

* **Laret (Pontresina)** estas parto de la komunumo Pontresina en la komunumaro Supra Engadino en la distrikto Malojo en Kantono Grizono en Svislando.
Haslach

Ekzistas diversaj lokoj kun la nomo **Haslach**:

* **Haslach im Kinzigtal** estas urbeto kaj komunumo en Baden-Virtembergo en Germanio.

* **Halsach (Au)** estas setlejo de la komunumo Au-Heerbrugg de la elektodistrikto Rejnvalo en Kantono Sankt-Galo en Svislando.
Klosters-Serneus

**Klosters-Serneus** estas urbo kaj komunumo de la komunumaro Klosters kaj la distrikto Prättigau/Davos en Kantono Grizono, Svislando. Klosters-Serneus estas pro sia bona aero kaj bela situo konata kiel kuracloko; laŭ la stato fine de [[]] en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km².  Ĝi havis 3894 loĝantojn je la 31-a de decembro 2009.

## Geografio 
Klosters situas en la plej supra parto de la valo Prättigau en Esperanto ankaŭ konata kiel *Pretigovio* en la fontrivero de la rivero Landquart. La komunumo konsistas el la sep partoj Klosters-Platz, Klosters-Dorf, Selfranga, Aeuja, Monbiel, Serneus kaj Mezzaselva.

## Najbaraj komunumoj 
La Komunumo Klosters-Serneus limas en nordo al Gaschurn (Vorarlbergo, Aŭstrio), en nordoriento al Sankt Gallenkirch (Vorarlbergo, Aŭstrio), en oriento al Lavin, en sudoriento al Susch, en sudo al Davos, en sudokcidento al Langwies, en okcidento al Conters en Prättigau, kaj en nordokcidento al Saas en Prättigau.

## Trafiko 
Tra Klosters pasas la grava kantona ĉefvojo n-ro 28, kiu estas la ĉefa alveturejo de Landquart al Davos kaj al Engadino. Tiu vojo, kiu pasas meze tra la kernvilaĝoj de Klosters estis dum jardekoj grava trafikŝarĝo por la komunumo. La 9-an de decembro 2005 la brita princo Karlo kaj la svisa federacia konsilanto Moritz Leuenberger povis malfermi la ĉirkaŭveturvojon, kiu per viadukto kaj longa tunelo senŝarĝas la vilaĝojn de Klosters-Serneus de la transira trafiko.

La ĉefa stacidomo de Klosters estas grava trafiknodo de la Retia Fervojo. Tie deflankiĝas la linio tra la Vereina-Tunelo de la linio de Landquart al Davos. La stacidomo estas ankaŭ la centra haltejo de la loka busreto, kaj elirpunkto de pluraj poŝtaŭtolinioj. La loka busreto de Klosters-Serneus konsistas el 5 buslinioj.

De Klosters aertelfero kondukas al la kresto de la monto Gotschna sur alteco de 2285 m s.m., kaj ekzistas kabinotelfero al Madrisa.

## Historio 
Sian nomon ricevis Klosters de la Monaĥejo Sankta Jakobo, kiu menciiĝis unuan fojon en la jaro 1222 kiel *ecclesiam sancti Iacobi*. Tiu nomo menciiĝis la unuan fojon en la jaro 1436 kiel *zuo dem Closter*. En la jaro 1865 la ĝis tiam aŭtonoma komunumo Serneus estis kunigita kun Klosters. Ĝis 1972 la komunumo tamen plu nomiĝis Klosters. En la jaro 1973 ĝi estis alinomita al ĝia nuntempa formo Klosters-Serneus.

## Notoj kaj referencoj 
## Vidu ankaŭ 
* Klosters Platz (stacidomo)
* Klosters Dorf (stacidomo)
* Klosters Selfranga (stacidomo)
* Cavadürli (stacidomo)
* Saas im Prättigau (stacidomo)

## Eksteraj ligiloj 
* Oficiala retejo de la komunumo Klosters-Serneus

## Bildoj 

Dosiero:Serneus Kirche.jpg|Preĝejo de Serneus
Dosiero:Klosters Bahnhof RhB.jpg|Stacidomo de Klosters

Kategorio:Kuraclokoj de Svislando
Liptrilo

**Liptrilo** estas ornammaniero je blovinstrumentoj. Anstataŭ preni la trilon per la fingroj, oni ludas ĝin nur per la lipoj. 

Ĉi tiun teknikon virtuoze regis aparte la trumpetistoj de la |barokepoko, kiuj nure uzis senvalvajn trumpetojn kaj pro tio devis formi ĉiujn tonojn per la lipoj. Komponaĵoj el postaj epokoj ankaŭ postulis liptrilojn de latunblovistoj kaj de transversflutistoj. Aparte grava nuntempe estas liptriloj en la ĵazmuziko: el la muziko por ĵazandegoj ili ne estus forpenseblaj. Liptrilojn enkondukis en ĵazon trobonisto Jack Teagarden.

Latunblovistoj uzas liptrilojn kiel ekzerco por la malstreĉado kaj varmigo de la lipoj.

## Ekzemploj
*Wolfgang Amadeus Mozart, konrkonĉerto KV 417, rondelo (taktoj 44-46 kaj 142 -144 )
*Jack Teagarden

Kategorio:Muzikaj teknikoj
1801 Titikako

**1801 Titikako** estas malgranda ne tre hela asteroido de la asteroida zono, ano de la Eosa familio.

## Malkovro 
Ĝi estis malkovrita la 23-an de septembro 1952 de la argentina astronomo Miguel Itzigsohn, elde la Observatorio de La Plata.

## Nomo 
Ĝi ricevis la nomon de la lago Titikako.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Miguel Itzigsohn
Kategorio:Astronomiaj objektoj malkovritaj en 1952
Karnak

----

**Karnak** (arabe الكرنك, *al-Karnak* - "fortikita vilaĝo") estas loĝloko en Supra Egiptio, ĉe la orienta bordo de la rivero Nilo, proksimume 2,5 kilometrojn norde de la urbo Luksoro. La loko Karnak aparte famas pro la plej granda konservita templaro de antikva Egiptio. La loĝloko ricevis sian nomon pro la altaj muroj, kiuj imprese ĉirkaŭas la templon. La tri templaj kompleksoj de Karnak ampleksas la nordan parton de la antikva urbo Tebo.

## Templaj kompleksoj de Karnak 
[eta|maldekstra|250px|[steleo en Karnak, fotita ĉirkaŭ la jaro 1850 de *Maxime Du Camp*]]
La templaro konsistas el tri distriktoj ĉirkaŭitaj per muroj - la distrikto de la dio Amon-Reo, la distrikto de la falkokapa dio *Montuo* kaj la distrikto de la diino *Muto*. Krom tiuj tri grandaj templaj areoj ankoraŭ ekzistas templo de la dio Atono, kiun la faraono Aĥnatono konstruigis en la sesa jaro de sia regado en Karnak.

## Notoj 
Kategorio:Urboj de Egiptio
Kategorio:Arkeologiaj lokoj en Egiptio
Bordura lingvo

La **bordura lingvo** estas fikcia lingvo, la nacia lingvo de Bordurio, fikcia despota ŝtato en la balkana regiono kreita fare de la verkisto Hergé por la bildstria libroserio *La aventuroj de Tinĉjo*. Ne estas multaj informoj pri la bordura lingvo, ĉar ĝi ne amplekse aperas en la libroserio. La najbara lingvo de la same fikcia lando Sildavio, do la sildava lingvo, montriĝis ĝermana lingvo, sed estas tiom limigita konata vortaro de la bordura ke tia analizo pri tiu lingvo pli malfacilas. Estas tamen pluraj vortoj kun klare ĝermana radiko, ekzemple *hôitgang*, (vidu nederlande *uitgang*), *mänhir* (vidu nederlande *mijnheer*), *ointhfan* (vidu nederlande *ontvangst*) *sztôpp*, *tzhôl* (vidu germane *Zoll*) kaj *zsnôrr* (vidu nederlande *snor*). La difinita fonto de tiuj vortoj tamen ne pruveblas. Malsame al la sildava, kiu ankaŭ skribiĝas per la cirila alfabeto, la bordura estas skribata nur per la latina alfabeto. La ortografio estas iom malsama de tiu de la sildava, la vokalo *ô*, preskaŭ certe reprezentaĵo de la sono , estas tre ofta en la lingvo, kaj la literokombino *sz* ŝajne uzatas por la sono  (do "s") anstataŭ  (do "ŝ"), samkiel en la hungara. En komparo ĝi sonas multe malpli slava ol la sildava, kaj pli akcentas similecon al la ĝermanaj lingvoj de centra Eŭropo.

Kiel aliajn fikciajn lingvojn kaj plurajn personajn kaj prilokajn nomojn en la universo de Tinĉjo, la aŭtoro Hergé kreis la borduran modele de la brusela lingvo, dialekto de la nederlanda respektive flandra parolata en kaj ĉirkaŭ la urbo Bruselo.

Preskaŭ la tuta vortaro de la lingvo (escepte de la vorto *Müsstler*) povas esti trovata en la bildstria libro "La Afero Sunfloro" (origine france ''L'Affaire Tournesol*) de 1956.

## Konataj vortoj 
* *amaïh!* - "Heil!" (saluto deziranta fortunon al la despoto, de la flandra/brusela vorto "amai", kiu esprimas agrablan surprizon)
* *da* - "de"
* *hôitgang* - "elirejo" (de la nederlanda "uitgang" kaj la germana "Ausgang")
* *mänhir* - "sinjoro" (de la germana "mein Herr" kaj nederlanda "mijnheer", laŭvorta traduko de la franca "monsieur")
* *ointhfan* - "akceptejo" (probable de la nederlanda "ontvangst" aŭ la germana "Empfang")
* *opernska* - "opero"
* *platz* - "placo" (de la germana "Platz")
* *Pristzy!* - "damnita!" (de la franca "sapristi!")
* *szonett* - "sonorilo" (de la franca "sonnette")
* *sztôpp* - "Stop!"
* *tzhôl* - "dogano" (de la germana "Zoll")
* *zservis* - "servo"
* *zsnôrr* - "lipharoj" (de la nederlanda "snor")
* *szplug!* - "hej!" (nur en la anglalingva eldono)

## Loknomoj 
* Bakhine
* Szohôd

## Personaj nomoj 
* Kardouk
* Kavitch
* Klûmsi - (origine france *Himmerszeck*, laŭ la nederlanda *immer ziek* (*ĉiam malsana*))
* Krônik
* Kûrvi-Tasch - (de la angla *curvy (mous)tache*, origine france *Pleksy-Gladz*, laŭ la germana markonomo *Plexiglas'', por la substanco polimetilmetakrilato, speco de vitrosimila plasto)
* Müsstler - (evidenta vortokunfando de Benito Mussolini kaj Adolf Hitler)
* Sponsz - de la nederlanda "spons", spongo

Kategorio:Fikcilingvoj
Kategorio:Tinĉjo
1800 Aguilar

'*1800 *Aguilar''''' estas asteroido de la asteroida zono.

## Malkovro 
Ĝi estis malkovrita la 12-an de septembro 1950 de la argentina astronomo Miguel Itzigsohn, elde la Observatorio de La Plata.

## Nomo 
Ĝia nomo honoras du astronomojn: la argentinan Félix Aguilar kaj la hispanan Antonio Aguilar y Vela.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Miguel Itzigsohn
Kategorio:Astronomiaj objektoj malkovritaj en 1950
1802 Zhang Heng

'*1802 *Zhang Heng''''' estas asteroido de la asteroida zono, ano de la Koronisa familio.

## Malkovro 
Ĝi estis malkovrita la  de la teamo de la Observatorio de Purpura Monto, apud Nankino.

## Nomo 
Ĝia nomo honoras la ĉinan astronomon kaj matematikiston Zhang Heng (ĉine: 張衡, 78 - 139).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Observatorio de Purpura Monto
Kategorio:Astronomiaj objektoj malkovritaj en 1964
Jenaz

**Jenaz** (prononcu: *jenaĉ*; malnova romanĉlingva nomo: *Gianatsch*) estas komunumo kaj ĉefloko de la samnoma komunumaro en la distrikto Prättigau/Davos en Kantono Grizono, Svislando. Ĝi havis 1144 loĝantojn je la 31-a de decembro 2009; laŭ la stato fine de [[]] en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². 

## Geografio 
La komunumo Jenaz situas sudoriente de la rivero Landquart. La malnova vilaĝokerno situas sur teraso sudoriente super la rivero. Nova vilaĝkvartalo situas en la fundo de la valo ĉe la riverbordo. Krome apartenas al la komunumo la vilaĝetoj Rüti aliflanke de la rivero kaj Pragg-Jenaz en nordokcidento de la komunumo ĉe la riverbordo. La komunuma teritorio etendiĝas en sudokcidento ĝis la kresto de montoĉeno *Hochwang*.

## Najbaraj komunumoj 
La komunumo Jenaz limas en nordo al Schiers, en nordoriento al Luzein, en oriento al Fideris, en sudo al Peist, kaj en okcidento al Furna.

## Trafiko 
Tra la komunumo Jenaz pasas la kantona ĉefvojo n-ro 28 de Landquart al Davos. La komunumo disponas pri stacidomo ĉe la linio de la Retia Fervojo de Landquart al Klosters.

## Historio 
La unua dokumenta mencio de Jenaz datiĝas el la dua duono de la 12-a jarcento kiel *Junazis*. Dum la 12-a jarcento en Jenaz la katedralo kapitulo de Koiro kaj la Monaĥejo Sankt Nicolai posedis bienojn en Jenaz. La suvereneco apartenis al la Senjorujo Castels. En la 1436 Jenaz aliĝis kiel parto de la tribunalo Castels al la Dektribunala Federacio. 1526 Jenaz aliĝis al la reformacio. En la jaro 1662 la tribunalejo Castels estis dividita en la tribunalejojn Castels-Jenaz kaj Castels-Luzein, el kiuj estiĝis 1851 la hodiaŭaj komunumaroj. Dum mezepoko Jenaz estis romanĉlingva. En la 14-a jarcento valzoj almigris al meza Pretigovio kaj germanigis la regionon.

## Vidu ankaŭ 
* Komunumaro Jenaz
* Jenaz (stacidomo)
* Furna (stacidomo)

## Notoj kaj referencoj 
## Eksteraj ligiloj 
* Oficiala retejo de la komunumo Jenaz
1803 Zwicky

'*1803 *Zwicky''''' estas malgranda, tre hela duopa asteroido de la asteroida zono.

## Malkovro 
Ĝi estis malkovrita la  de la svisa astronomo Paul Wild elde la Observatorio Zimmerwald apud Berno.

## Nomo 
Ĝia nomo honoras la svisan-usonan astrofizikiston Fritz Zwicky.

## Satelito 
Ĝia satelito estis malkovrita la   uzinte observojn de  elde diversaj observatorioj, anoncita la .

Tiu satelito havas diametron de 2,50 ± 0,19&nbsp;km, orbitan  de ĉirkaŭ 24&nbsp;km kaj orbitan periodon de 28,46 ± 0,02 horoj (1,1858 ± 0,0008 tago), ĝia rotacia periodo estas ankoraŭ nekonata.

## Eksteraj ligiloj 
* 
* 
* 
*  (1803) Zwicky; paĝo de Wm. Robert Johnston

Kategorio:Asteroidoj de la ĉefa zono
Kategorio:Kelkopaj asteroidoj
Kategorio:Malkovrita de Paul Wild
Kategorio:Astronomiaj objektoj malkovritaj en 1967
Hoštice

Nomon **Hoštice** havas multaj municipoj:
* Hoštice (distrikto Kroměříž) – municipo en distrikto Kroměříž
* Hoštice (distrikto Strakonice) – municipo en distrikto Strakonice
* Hoštice-Heroltice, municipo en distrikto Vyškov
* Střelské Hoštice, municipo en distrikto Strakonice
* Velké Hoštice, municipo en distrikto Opava
* Šumavské Hoštice, municipo en distrikto Prachatice

* Hoštice nad Labem (Děčín XXIX-Hoštice nad Labem), parto de urbo Děčín en distrikto Děčín
* Horní Hoštice, parto de urbo Javorník en distrikto Jeseník
* Hoštice (Mochtín), parto de municipo Mochtín en distrikto Klatovy
* Hoštice (Vodochody), parto de municipo Vodochody en distrikto Prago-oriento
* Hoštice (Nemyšl), parto de municipo Nemyšl en distrikto Tábor
* Hoštice (Hoštice-Heroltice), parto de municipo Hoštice-Heroltice en distrikto Vyškov
* Malé Hoštice, parto de urbo Opava en distrikto Opava

Similan nomon havas ankaŭ:
* Hostice, parto de municipo Ruda nad Moravou en distrikto Šumperk
Remetské Hámre

300ra|eta|Remetské Hámre situas en la plej griza parto
**Remetské Hámre,** hungare **Remetevasgyár** [remetevaŝdjAr] estas malgranda vilaĝeto kaj municipo en Slovakio.

## Geografio 
Remetské Hámre situas laŭ rojo, fine de sakovojo. Sobrance troviĝas je 12&nbsp;km-oj.

## Historio 
En la 18-a jarcento ferofabriko (fandejo) funkciis tie. En 1828 ankaŭ loĝdomoj konstruiĝis. En 1910 laŭ la popolnombrado vivis en Remetevasgyár 697 homoj, (slovakoj en majoritato, hungaroj en minoritato). Ĝis Traktato de Trianon la komunumo apartenis al Hungara reĝlando, al Ung, al distrikto de Szobránc, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Remetské Hámre 686 homoj, (673 slovakoj). Vilaĝservoj estas biblioteko, naĝejo kaj futbalejo.

## Vidindaĵoj 
* iama vulkano 860 m-ojn alta, en kies kratero malgranda lago troviĝas
* la ĉirkaŭaĵo estas feriejo.

## Eksteraj ligiloj 
* Remetské Hámre sur mapo de Slovakio

## Fontoj 
* Angla kaj hungara Vikipedioj

Kategorio:Municipoj en distrikto Sobrance
Želivsko

Vilaĝo **Želivsko** () situas en Ĉeĥio, regiono Pardubice, distrikto Svitavy, 8&nbsp;km oriente de urbo Březová nad Svitavou, ĉe flankvojoj de ŝoseo el Brněnec al Rudná kaj Křenov. Vivas ĉi tie  ().

## Partoj de municipo 
* **Želivsko**
* Horákova Lhota

## Historio 
La unua skriba mencio pri Želívsko estas el la jaro 1317. Antaŭ la jaro 1945 vivis en la vilaĝo Želívsko (*germane Selsen bei Zwittau*) kaj Horákova Lhota (*Horak-Ölenhüttel*) 274 loĝantojn kaj el tio estis 23% germanlingvaj, ĉiuj en Želivsko. Nun vivas en ambaŭ vilaĝetoj nur 43 loĝantojn.

## Loĝantaro 
## Vidu ankaŭ 
* Listo de municipoj en Ĉeĥio kun la plej malalta nombro de loĝantoj


Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Svitava montetaro
Ĥariton Laptev

eta|la Lapteva Maro
eta|la Arkta Oceano
[eta|maldekstra|Mapon de Tajmiro duoninsulo desegnis Ĥ. Laptev mem en [1742]]
**Ĥariton Prokofieviĉ LAPTEV** (; 1700—1763) estis rusa mararmea oficiro, elstara esploristo de la Arkto. Radiko de lia familia nomo ''* ruse signifas *"Bastoŝuo"*.

Li estis naskita en nobela familio en vilaĝo *Pokarevo* situanta proksime de urbo Velikije Luki (hodiaŭ Pskova provinco de Rusio). Li komencis sian karieron en la Rusa mararmeo kiel kadeto en 1718. En 1734 li partoprenis la sieĝon de Gdansko .

En 1739 - 1742 Ĥariton Laptev gvidis la parton de la Dua Kamĉatka ekspedicio, kiun ankaŭ partoprenis lia kuzo *Dmitrij Laptev*. Kune kun *S. Ĉeljuskin*, *N. Ĉekin* kaj *G. Medvedev* li priskribis la duoninsulon Tajmiran de la buŝo de la *Ĥatanga* rivero al la buŝo de la *Pjasina* rivero kaj malkovris kelkajn insulojn en la areo. Post la ekspedicio, li partoprenis la kreadon de la "Ĝenerala Mapo de la Siberio kaj ĝia marbordo". Tiam li plu militservis en la Balta floto.

Parto de la marbordo de la Duoninsulo Tajmir, kie troviĝas kabo Ĉeljuskin (la plej norda punkto de la Azio - 77° 40′ N) kaj aliaj topografiaj lokoj portas lian nomon. La Lapteva Maro (suda parto de la Arkta Oceano) ankaŭ estas nomita omaĝe al li kaj lia kuzo *Dmitrij Laptev*. Ilia kontribuo al esplorado de enigma glaciodezerto kaj tundra zono meritis dignan pozicion en historio de Rusio.

## Eksteraj ligiloj 
* http://vluki.library.ru/region/famous_people/laptev.php artikolo *"Laptev Fratoj"'' 
* http://www.yatedo.com/p/Khariton+Laptev/famous/316c933281a3f326e7b90ca2a8f34fec kurta biografio kaj kelkaj fotoj 
* http://www.yatedo.fr/p/Khariton+Laptev/famous/316c933281a3f326e7b90ca2a8f34fec  biografio 
* http://www.worldlingo.com/ma/frwiki/es/Khariton_Laptev biografio 
* http://www.worldlingo.com/ma/enwiki/de/Khariton_Laptev biografio 

Kategorio:Esploristoj de Arkto
Kategorio:Rusiaj militistoj
Kategorio:Rusaj esploristoj
Kategorio:Rusiaj oceanografoj
Kategorio:Rusiaj maristoj
Kategorio:Naskiĝintoj en Pskova provinco
Hrabová

Nomon **Hrabová** havas kelkaj municipoj:

* Hrabová (Ostrava) – urba parto de la statuta urbo Ostrava
* Hrabová (distrikto Šumperk) – municipo en distrikto Šumperk
La Graciosa

**La Graciosa** estas insulo apartenanta al la Regiono de Kanarioj (Hispanio) kaj al la Provinco de Las Palmas. Geografie ĝi formas parton de la Ĉiniĥa Insularo (vidu la apudajn mapojn) - kun la insuletoj de Montaña Clara, Roque del Este, Roque del Oeste kaj Alegranza. Nur ekde novembro 2018 ĝi estas la oficiale oka administre sendependa insulo de la Kanarioj - antaŭe ĝi foje estis nomata "islote" (insuleto), kvankam laŭ la Real Academia Española *islote* estas insulo malgranda kaj sen loĝantoj. La Graciosa situas nordokcidente de Lanzarote, insulo de kiu ĝi dependis administre ĝis novembro 2018 kaj el kiu separas ĝin markoleto konata kiel El Río. Ĝi troviĝas ankaŭ relative proksime de la kontinenta afrika marbordo.

La Graciosa posedas 29 km² en kiu estas la du solaj vilaĝoj de la insulo: La Caleta del Sebo (insula ĉefurbo) kaj Casas de Pedro Barba. Estas la malplej loĝata de la ok loĝataj insuloj, kaj kies aktuala populacio estas de 644 loĝantoj. La insula ekonomio estas bazata sur fiŝkaptado kaj turismo.

Historie ĝi estis konkerata en 1402 fare de la esploristo normanda Juan de Bethencourt, sub la vasala feŭdeco de Henriko la 3-a (Kastilio).

La insulo estas atingebla nur el maro, kvankam ĝi posedas ankaŭ helikopter-havenon situan ĉe Caleta del Sebo. Ĝis novembro 2018 ĝi ĝuis skabenon en la municipo lanzarota de Teguise.

En printempo 2020 la insulo atingis famon esti la sola loĝata loko de Hispanio komplete libera de Covid-19 ... kaj probable unu el tre malmultaj en Eŭropa Unio. Tial ĝiaj loĝantoj ekde komenco de majo 2020 ĝuas havi signifa malpli multajn limigojn ol iu alia loko en Hispanio - tamen, aŭ ĝuste por teni tiun situacion, daŭre neniu turisto rajtos alveni.

## Notoj 
Kategorio:Lanzarote
Kategorio:Insuloj de Kanarioj
Svätuš

**Svätuš** [svetuŝ], hungare **Szenteske** [senteŝke] estas malgranda vilaĝeto kaj municipo en Slovakio.
300ra|eta|Svätuš situas en la plej griza parto

## Geografio 
Svätuš situas sur ebenaĵo laŭ rojo, laŭ traira flankovojo. Sobrance troviĝas je 10, Michalovce je 22&nbsp;km-oj.

## Historio 
La unua mencio okazis pri la vilaĝo en 1386 laŭ tiama hungara ortografio *"Zenthushaza"* (=domo de Szentes). En 1599 oni komputis tie 8 domoj, en 1715 nur 3. En 1828 loĝis tie 192 vilaĝanoj en 29 domoj. Ĝis 1899 la oficiala hungara loknomo estis *Szentes,* poste ĝi ricevis aldonaĵon pro peto de poŝto por ne miskompreni kun Szentes. En 1910 laŭ la popolnombrado vivis en Szenteske 308 homoj, (slovakoj en majoritato, hungaroj en minoritato). Ĝis Traktato de Trianon la komunumo apartenis al Hungara reĝlando, al Ung, al distrikto de Szobránc, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. Vilaĝservoj estas biblioteko, futbalejo.

## Vidindaĵoj 
* romkatolika preĝejo el la 18-a jarcento
* luterana preĝejo de 1970

## Eksteraj ligiloj 
* Svätuš sur mapo de Slovakio

## Fontoj 
* Angla kaj hungara Vikipedioj

Kategorio:Municipoj en distrikto Sobrance
Kunčice

Nomon **Kunčice** havas multaj lokoj:

Nomo de municipo:
* Kunčice (distrikto Hradec Králové) – municipo en distrikto Hradec Králové
* Kunčice nad Labem – municipo en distrikto Trutnov
* Kunčice pod Ondřejníkem – municipo en distrikto Frýdek-Místek 

Nomo de parto de municipo:
* Kunčice (Ostrava) – parto de urbo Ostrava en distrikto Ostrava-urbo
* Kunčice (Bělotín) – parto de municipo Bělotín en distrikto Přerov
* Kunčice (Staré Město) – parto de urbo Staré Město en distrikto Šumperk
* Kunčice (Letohrad) – parto de urbo Letohrad en distrikto Ústí nad Orlicí

* Dolejší Kunčice – parto de urbo Fulnek en distrikto Nový Jičín 
* Hořejší Kunčice – parto de municipo Jakartovice en distrikto Opava
Úbrež

**Úbrež** [Ubreĵ], hungare **Ubrezs** [ubreĵ], germane **Ubresch** estas malgranda vilaĝeto kaj municipo en Slovakio.
300ra|eta|Úbrež situas en la plej griza parto

## Geografio 
Úbrež situas laŭ flankovojoj. Sobrance troviĝas je 8&nbsp;km-oj.

## Historio 
La unua mencio okazis pri la vilaĝo en 1337 en formo *"Jezenew seu Obres"*. En 1427 22 familioj pagis imposton. En 1734 kaj en 1735 inundoj okazis. En 1828 loĝis tie 709 vilaĝanoj en 103 domoj. En 1910 laŭ la popolnombrado vivis en Ubrezs 1016 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Ung, al distrikto de Szobránc, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. Vilaĝservoj estas biblioteko, sportejo, futbalejo.

## Vidindaĵoj 
* romkatolika preĝejo omaĝe al Stefano la 1-a (Hungario) de 1858
* grekokatolika preĝejo omaĝe al Konsolanta Sankta Spirito de 1792
* ortodoksa preĝejo omaĝe al Sankta Spirito de 1997

## Eksteraj ligiloj 
* Úbrež sur mapo de Slovakio

## Fontoj 
* Angla kaj hungara Vikipedioj

Kategorio:Municipoj en distrikto Sobrance
1804 Chebotarev

'*1804 *Chebotarev''''' estas asteroido de la ĉefa asteroida zono.

## Malkovro 
Ĝi estis malkovrita la  de la rusa astronomino Tamara Miĥajlovna Smirnova elde la Krimea astrofizika observatorio de Nauĉno.

## Nomo 
Ĝia nomo honoras la rusan astronomon Gleb Aleksandroviĉ Ĉebotarjov (Cirile: Глеб Александрович Чеботарёв, 1913–1975).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Tamara Miĥajlovna Smirnova
Kategorio:Astronomiaj objektoj malkovritaj en 1967
Ádám Kapronczai Nyerges

**KAPRONCZAI NYERGES Ádám** [pr. kaproncai njergeŝ] estis hungara presisto liter-kaj kuprotranĉisto (tipografo) naskita en Marosvásárhely en 1744 kaj mortinta en ? la 17-an de julio 1786.
 
## Kariero
Kapronczai Nyerges studis en Nagyenyed, de 1769 li estis presisto en Koloĵvaro. En 1772 li laboris en en Kurzböck officina de Vieno. De 1780 li estis laborejestro de presejo de la urbo. Laŭonidire li havis presejlaborejon ankaŭ en Marosvásárhely.

## Fonto
*Magyar Életrajzi Lexikon

Kategorio:Hungaraj presistoj
Kategorio:Hungaraj tipografoj
Kategorio:Transilvaniaj hungaroj